ਸਿਰਲੇਖ: ਕਸ਼ਮੀਰ 'ਚ ਤਣਾਅ: ‘ਜੇਕਰ ਮੰਨ ਲਈਏ ਕਿ ਇਹ ਲੋਕਤੰਤਰ ਹੈ ਤਾਂ ਅਸੀਂ ਮੂਰਖ ਹੋਵਾਂਗੇ’\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਲਗਭਗ 70 ਸਾਲਾਂ ਤੋਂ ਭਾਰਤ-ਸ਼ਾਸਿਤ ਜੰਮੂ-ਕਸ਼ਮੀਰ ਨੂੰ ਇਹ ਖਡਾਸ ਰੁਤਬਾ ਹਾਸਿਲ ਸੀ। 

ਬੀਬੀਸੀ ਦੀ ਪੱਤਰਕਾਰ ਗੀਤਾ ਪਾਂਡੇ ਵੱਲੋਂ ਦੋ ਦਿਨਾਂ ਲਈ ਇਸ ਖੇਤਰ ਦਾ ਦੌਰਾ ਕੀਤਾ ਗਿਆ ਤਾਂ ਜੋ ਸਾਰੀ ਸਥਿਤੀ ਨੂੰ ਨਜ਼ਦੀਕ ਤੋਂ ਦੇਖਿਆ ਜਾ ਸਕੇ। 

ਆਪਣੀ ਇਸ ਫੇਰੀ ਦੌਰਾਨ ਉਨ੍ਹਾਂ ਨੂੰ ਕਈ ਖੱਟੇ-ਮਿੱਠੇ ਤਜ਼ਰਬੇ ਮਿਲੇ।

ਸ਼੍ਰੀਨਗਰ ਸ਼ਹਿਰ ਦੇ ਕੇਂਦਰ 'ਚ ਪੈਂਦੇ ਖਨਿਆਰ 'ਚ ਭਾਰਤ ਵਿਰੋਧੀ ਵਿਚਾਰਧਾਰਾ ਦੇ ਲੋਕ ਰਹਿੰਦੇ ਹਨ। 24 ਘੰਟਿਆਂ ਦੇ ਲੱਗੇ ਕਰਫਿਊ ਦੌਰਾਨ ਇਸ ਖੇਤਰ ਤੱਕ ਪਹੁੰਚਣ ਲਈ ਸਾਨੂੰ ਕਈ ਸੜਕੀ ਨਾਕਿਆਂ ਨੂੰ ਪਾਰ ਕਰਨਾ ਪਿਆ।

ਜਿਵੇਂ ਹੀ ਅਸੀਂ ਇੱਕ ਨਾਕੇ ਨੂੰ ਪਾਰ ਕਰ ਰਹੇ ਸਾਂ, ਮੈਂ ਆਪਣੀ ਕਾਰ ਤੋਂ ਬਾਹਰ ਆ ਗਈ ਤਾਂ ਜੋ ਕੁੱਝ ਫੋਟੋਆਂ ਖਿੱਚ ਸਕਾਂ।

'ਤੁਸੀਂ ਸਾਨੂੰ ਦਿਨ ਹੋਵੇ ਜਾਂ ਰਾਤ ਹਰ ਸਮੇਂ ਬੰਦ ਕਰ ਦਿੰਦੇ ਹੋ'

ਉੱਥੇ ਇੱਕ ਪਾਸੇ ਕੁਝ ਲੋਕਾਂ ਦਾ ਇਕੱਠ ਇਸ ਸਾਰੀ ਸਥਿਤੀ ਭਾਵ ਘੇਰਾਬੰਦੀ ਦੌਰਾਨ ਖੁਦ ਨੂੰ ਬੰਨ੍ਹਿਆ ਮਹਿਸੂਸ ਕਰਨ ਦੀ ਸ਼ਿਕਾਇਤ ਕਰਦਾ ਹੈ। ਉਨ੍ਹਾਂ ਦੇ ਹੀ ਸਮੂਹ 'ਚੋਂ ਇੱਕ ਬਜ਼ੁਰਗ ਨੇ ਕਿਹਾ ਕਿ ਇਹ ਸਰਕਾਰ ਵੱਲੋਂ ਇੱਕ ਬਹੁਤ ਵੱਡੀ ਠੱਗੀ ਹੈ।

ਇਹ ਵੀ ਪੜ੍ਹੋ-

ਨੀਮ ਫੌਜੀ ਪੁਲਿਸ ਸਾਨੂੰ ਉਨ੍ਹਾਂ ਤੋਂ ਦੂਰ ਕਰਨ ਦੀ ਕੋਸ਼ਿਸ਼ ਕਰਦੀ ਹੈ ਪਰ ਉਸ ਵਿਅਕਤੀ ਦੀ ਆਵਾਜ਼ ਸਾਨੂੰ ਸੁਣਾਈ ਦਿੰਦੀ ਹੈ। 

ਉਹ ਕਹਿ ਰਿਹਾ ਸੀ, "ਤੁਸੀਂ ਸਾਨੂੰ ਦਿਨ ਹੋਵੇ ਜਾਂ ਰਾਤ ਹਰ ਸਮੇਂ ਬੰਦ ਕਰ ਦਿੰਦੇ ਹੋ।" 

ਪੁਲਿਸ ਮੁਲਾਜ਼ਮ ਨੇ ਕਿਹਾ ਕਿ ਇੱਥੇ ਕਰਫਿਊ ਲੱਗਿਆ ਹੋਇਆ ਹੈ ਅਤੇ ਇੰਨ੍ਹਾਂ ਨੂੰ ਤੁਰੰਤ ਆਪਣੇ ਘਰਾਂ ਅੰਦਰ ਜਾਣਾ ਪਵੇਗਾ। ਉਹ ਬਜ਼ੁਰਗ ਵਿਅਕਤੀ ਟਸ ਤੋਂ ਮਸ ਨਾ ਹੋਇਆ ਅਤੇ ਉਸ ਨੇ ਫਿਰ ਪੁਲਿਸ ਨੂੰ ਵੰਗਾਰਿਆ।

ਉਸ ਸਮੇਂ ਮੈਂ ਵੀ ਅੱਗੇ ਵੱਧਣ ਲਈ ਕਿਹਾ। ਪਰ ਇਸ ਤੋਂ ਪਹਿਲਾਂ ਕਿ ਅਸੀਂ ਉਸ ਜਗ੍ਹਾ ਤੋਂ ਅਗਾਂਹ ਵੱਧਦੇ ਇੱਕ ਨੌਜਵਾਨ ਆਪਣੇ ਛੋਟੇ ਜਿਹੇ ਬੱਚੇ ਨਾਲ ਆਉਂਦਾ ਦਿਸਿਆ। ਉਸ ਨੇ ਮੈਨੂੰ ਕਿਹਾ ਕਿ ਉਹ ਭਾਰਤ ਨਾਲ ਲੜਨ ਲਈ ਬੰਦੂਕ ਵੀ ਚੁੱਕਣ ਨੂੰ ਤਿਆਰ ਹੈ।

"ਇਹ ਮੇਰਾ ਪੁੱਤਰ ਹੈ ਅਤੇ ਅਜੇ ਇਸ ਦੀ ਉਮਰ ਬਹੁਤ ਛੋਟੀ ਹੈ। ਪਰ ਮੈਂ ਇਸ ਨੂੰ ਵੀ ਬੰਦੂਕ ਚੁੱਕਣ ਦੀ ਸਿਖਲਾਈ ਦੇਵਾਂਗਾ।" 

ਸ਼੍ਰੀਨਗਰ 'ਚ 5 ਅਗਸਤ ਤੋਂ ਹੀ ਬੰਦ ਦਾ ਐਲਾਨ 

ਉਹ ਵਿਅਕਤੀ ਬਹੁਤ ਗੁੱਸੇ 'ਚ ਸੀ ਅਤੇ ਉਸ ਨੂੰ ਇਹ ਵੀ ਡਰ ਨਹੀਂ ਸੀ ਕਿ ਉਹ ਸਾਡੇ ਲਾਗੇ ਖੜ੍ਹੀ ਪੁਲਿਸ ਦੇ ਸਾਹਮਣੇ ਹੀ ਅਜਿਹਾ ਕਹਿ ਰਿਹਾ ਸੀ।

ਮੁਸਲਿਮ ਬਹੁਗਿਣਤੀ ਕਸ਼ਮੀਰ ਵਾਦੀ ਨੂੰ ਪਾਰ ਕਰਕੇ ਮੈਂ ਉਨ੍ਹਾਂ ਵਿਅਕਤੀਆਂ ਨੂੰ ਮਿਲੀ ਜਿੰਨ੍ਹਾਂ ਦਾ ਕਹਿਣਾ ਸੀ ਕਿ ਉਹ ਹੁਣ ਸੁਰੱਖਿਆ ਬਲਾਂ ਦੇ ਡਰ ਦੇ ਸਾਏ ਹੇਠ ਜ਼ਿੰਦਗੀ ਨਹੀਂ ਕੱਟ ਸਕਦੇ ਹਨ।

ਪਿਛਲੇ 30 ਸਾਲਾਂ ਤੋਂ ਇਸ ਖੇਤਰ 'ਚ ਵਿਦਰੋਹ ਰੂਪੀ ਸੱਪ ਨੇ ਆਪਣਾ ਫਨ ਫੈਲਾਇਆ ਹੈ। 

ਉਨ੍ਹਾਂ ਕਿਹਾ ਕਿ ਕਸ਼ਮੀਰ ਅਤੇ ਭਾਰਤ ਲਈ ਇਹ ਚਿੰਤਾ ਦੀ ਸਥਿਤੀ ਹੈ ਜਿਸ ਦੇ ਗੰਭੀਰ ਨਤੀਜੇ ਭਵਿੱਖ 'ਚ ਨਿਕਲਣਗੇ।

ਮੈਂ ਜਿੱਥੇ ਵੀ ਜਾ ਰਹੀ ਸੀ, ਹਰ ਪਾਸੇ ਗੁੱਸੇ ਨਾਲ ਭਰੇ ਲੋਕ ਆਪਣੀਆਂ ਭਾਵਨਾਵਾਂ ਨੂੰ ਉਜਾਗਰ ਕਰ ਰਹੇ ਸਨ। 

ਉਨ੍ਹਾਂ ਦੇ ਮਨਾਂ 'ਚ ਡਰ ਅਤੇ ਚਿੰਤਾ ਨੇ ਵਾਸ...